KKP ฉลองครบรอบ 50 ปี ปรับโฉมยูนิฟอร์มพนักงาน สะท้อนมืออาชีพ
KKP ฉลองครบรอบ 50 ปี ปรับโฉมยูนิฟอร์มพนักงานสาขา ดีไซน์เรียบหรู สะท้อนความเชี่ยวชาญอย่างมืออาชีพ
25 ก.พ. 2564

กลุ่มธุรกิจการเงินเกียรตินาคินภัทร หรือ KKP ปรับโฉมยูนิฟอร์มพนักงานสาขาธนาคาร เนื่องในโอกาสครบรอบ 50 ปี สะท้อนภาพลักษณ์ใหม่ภายใต้ชื่อ ‘เกียรตินาคินภัทร’ ชูแนวคิด ‘Simple &amp; Elegant’ บ่งบอกความเชี่ยวชาญอย่างมืออาชีพของสถาบันทางการเงินที่อยู่คู่สังคมไทยมากว่า 5 ทศวรรษ
ทั้งนี้ ชุดยูนิฟอร์มใหม่ออกแบบโดยคุณชำนัญ ภักดีสุข ดีไซเนอร์ชื่อดังของเมืองไทย ซึ่งพัฒนาแนวคิด Simple &amp; Elegant มาจากงานสถาปัตยกรรมตะวันออกที่เรียบง่าย ผสมผสานกับลายเส้นแบบโมโนแกรมทันสมัยของตะวันตก โดยใช้สีหลักเป็นสีม่วงและสีเทา ตามสีของ KKP สะท้อนอัตลักษณ์ความเป็นสถาบันการเงินของประเทศไทย แต่เปี่ยมความเชี่ยวชาญและความเป็นมืออาชีพในระดับสากลของกลุ่มธุรกิจการเงินเกียรตินาคินภัทร
นอกจากนี้ การเปลี่ยนยูนิฟอร์มยังช่วยสื่อสารภาพลักษณ์ใหม่ที่เป็นหนึ่งเดียวของกลุ่มธุรกิจการเงินเกียรตินาคินภัทร ภายหลังการประกาศใช้ชื่อร่วมกันของธนาคาร บริษัทหลักทรัพย์ และบริษัทหลักทรัพย์จัดการกองทุน ซึ่งเกิดขึ้นอย่างเป็นทางการเมื่อปีที่ผ่านมา โดยพนักงานธนาคารเกียรตินาคินภัทร จะเริ่มใช้ยูนิฟอร์มใหม่พร้อมกันทุกสาขาทั่วประเทศ ตั้งแต่วันที่ 1 มีนาคม 2564 เป็นต้นไป




กลุ่มธุรกิจการเงินเกียรตินาคินภัทรกลุ่มธุรกิจการเงินเกียรตินาคินภัทร เกิดขึ้นจากการร่วมกิจการระหว่างธุรกิจธนาคารพาณิชย์ที่ดำเนินการโดย ธนาคารเกียรตินาคินภัทร จำกัด (มหาชน) และธุรกิจตลาดทุนที่ดำเนินการโดยบริษัทหลักทรัพย์ เกียรตินาคินภัทร จำกัด (มหาชน) และบริษัทหลักทรัพย์จัดการกองทุน ภัทร จำกัด โดยกลุ่มธุรกิจฯ มุ่งนำทรัพยากรทางการเงินสู่ลูกค้าอย่างถูกต้อง พอเพียง และทั่วถึง ด้วยการบริการที่เหนือความคาดหมาย และไม่อาจหาได้จากแหล่งอื่น
ธุรกิจธนาคารพาณิชย์ของกลุ่มธุรกิจฯ ครอบคลุมสินเชื่อบรรษัท สินเชื่อธุรกิจอสังหาริมทรัพย์ สินเชื่อธุรกิจเอสเอ็มอี และสินเชื่อรายย่อย เช่นสินเชื่อเช่าซื้อรถยนต์ สินเชื่อเพื่อที่อยู่อาศัย และสินเชื่อส่วนบุคคล ส่วนธุรกิจด้านตลาดทุนของกลุ่มธุรกิจฯ ครอบคลุมธุรกิจวานิชธนกิจ (Investment Banking) ธุรกิจนายหน้าค้าหลักทรัพย์สำหรับผู้ลงทุนสถาบัน ธุรกิจที่ปรึกษาการลงทุนส่วนบุคคล (Wealth Management) ธุรกิจการลงทุน (Direct Investment) ตลอดจนธุรกิจจัดการกองทุน ติดตามรายละเอียดเพิ่มเติมได้ที่ www.kkpfg.com